સને 2011-12ના અરસામાં સરકારે પાલિકા હદ વિસ્તાર અંગે સૂચનો માગતા અહીંની પાલિકાએ નવસારીના હદ વિસ્તરણ અંગે હા ભરી હતી. વધુમાં નવસારીને અડીને આવેલા 8 ગામોને સમાવવામાં આવે તો આ ગામોનો પણ નવસારીની સાથોસાથ સમાંતર વિકાસ થાય એમ જણાવ્યું હતું. જે 8 ગામો ભેળવવાની દરખાસ્ત કરાઈ હતી તેમાં જમાલપોર, ચોવીસી, વિરાવળ, કાલીયાવાડી, કબીલપોર, તીઘરા, ઈંટળવા અને છાપરાનો સમાવેશ કરાયો હતો. જોકે એ સમયે સરકારે હદ વિસ્તરણ કરવાનો નિર્ણય લીધો ન હતો.